CELEX: 32018D0751
Language: bg
Date: 2018-05-14 00:00:00
Title: Решение (ЕС) 2018/751 на Съвета от 14 май 2018 година за позицията, която трябва да се заеме от името на Европейския съюз в рамките на Съвета по стабилизиране и асоцииране, създаден със Споразумението за стабилизиране и асоцииране между Европейските общности и техните държави членки, от една страна, и бивша югославска република Македония, от друга страна, относно преминаването към втория етап на асоцииране между Европейските общности и техните държави членки, от една страна, и бивша югославска република Македония, от друга страна, съгласно член 5, параграф 3 от споразумението

23.5.2018   
            
            
               BG
            
            
               Официален вестник на Европейския съюз
            
            
               L 126/3
            
         РЕШЕНИЕ (ЕС) 2018/751 НА СЪВЕТА
   от 14 май 2018 година
   за позицията, която трябва да се заеме от името на Европейския съюз в рамките на Съвета по стабилизиране и асоцииране, създаден със Споразумението за стабилизиране и асоцииране между Европейските общности и техните държави членки, от една страна, и бивша югославска република Македония, от друга страна, относно преминаването към втория етап на асоцииране между Европейските общности и техните държави членки, от една страна, и бивша югославска република Македония, от друга страна, съгласно член 5, параграф 3 от споразумението
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   
               (1)
            
            
               Споразумението за стабилизиране и асоцииране между Европейските общности и техните държави членки, от една страна, и бивша югославска република Македония, от друга страна (1) („споразумението“), влезе в сила на 1 април 2004 г.
            
         
               (2)
            
            
               В член 5, параграф 1 от споразумението се предвижда преходен период от максимум десет години, разделен на два последователни етапа.
            
         
               (3)
            
            
               Първият етап започна на 1 април 2004 г., което е датата на влизане в сила на споразумението.
            
         
               (4)
            
            
               Освен това в член 5, параграф 3 от Споразумението се предвижда четири години след влизането в сила на споразумението Съветът за стабилизиране и асоцииране да направи оценка на постигнатия напредък и да вземе решение за преминаване към втория етап и неговата продължителност, както и за евентуалните изменения, които е необходимо да бъдат направени в съдържанието на разпоредбите, определящи насоките за работа през втория етап.
            
         
               (5)
            
            
               Страните са решени да спазят задълженията си, свързани с преминаването към втория етап на асоцииране.
            
         
               (6)
            
            
               Бивша югославска република Македония предприе необходимите мерки за гарантиране на съответствие с всички задължения, произтичащи от преминаването към втория етап.
            
         
               (7)
            
            
               Поради това позицията на Съюза в рамките на Съвета за стабилизиране и асоцииране следва да се основава на приложения проект на решение,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Съвета по стабилизиране и асоцииране, създаден със споразумението, относно преминаването към втория етап на асоцииране между Европейските общности и техните държави членки, от една страна, и бивша югославска република Македония, от друга страна, съгласно член 5, параграф 3 от споразумението, се основава на проекта за решение на Съвета по стабилизиране и асоцииране, приложен към настоящото решение.
   Член 2
   Настоящото решение влиза в сила в деня на приемането му.
   
      Съставено в Брюксел на 14 май 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  ОВ L 84, 20.3.2004 г., стр. 13.
   
      ПРОЕКТ ЗА
      РЕШЕНИЕ № …/2018 НА СЪВЕТА ЗА СТАБИЛИЗИРАНЕ И АСОЦИИРАНЕ
      от …
      за преминаване към втория етап на асоцииране между Европейските общности и техните държави членки, от една страна, и бивша югославска република Македония, от друга страна, съгласно член 5, параграф 3 от Споразумението за стабилизиране и асоцииране
      СЪВЕТЪТ ЗА СТАБИЛИЗИРАНЕ И АСОЦИИРАНЕ,
      като взе предвид Споразумението за стабилизиране и асоцииране между Европейските общности и техните държави членки, от една страна, и бивша югославска република Македония, от друга страна (1) („споразумението“), и по-специално член 5, параграф 3 от него,
      като има предвид, че:
      
                  (1)
               
               
                  В член 5, параграф 1 от споразумението се предвижда преходен период от максимум десет години, разделен на два последователни етапа.
               
            
                  (2)
               
               
                  Първият етап започна на 1 април 2004 г., което е датата на влизане в сила на споразумението.
               
            
                  (3)
               
               
                  В член 5, параграф 3 от споразумението се предвижда Съветът за стабилизиране и асоцииране да направи оценка на осъществения напредък и да вземе решение за преминаване към втория етап и неговата продължителност, както и за евентуалните изменения, които е необходимо да бъдат направени в съдържанието на разпоредбите, определящи насоките за работа през втория етап.
               
            
                  (4)
               
               
                  Страните са решени да спазят задълженията си, свързани с преминаването към втория етап на асоцииране.
               
            
                  (5)
               
               
                  Бивша югославска република Македония предприе необходимите мерки за гарантиране на съответствие с всички задължения, произтичащи от преминаването към втория етап,
               
            ПРИЕ НАСТОЯЩОТО РЕШЕНИЕ:
      Член 1
      Преминаването към втория етап на Споразумението за стабилизиране и асоцииране между Европейските общности и техните държави членки, от една страна, и бивша югославска република Македония, от друга страна, съгласно член 5, параграф 3 от споразумението, влиза в действие.
      Член 2
      Настоящото решение влиза в сила в деня на приемането му.
      
         Съставено в … на
         
            
               За Съвета за стабилизиране и асоцииране
            
            
               Председател
            
         
      
      
         (1)  ОВ L 84, 20.3.2004 г., стр. 13.